CELEX: 62010CA0510
Language: da
Date: 2012-04-26 00:00:00
Title: Sag C-510/10: Domstolens dom (Tredje Afdeling) af 26. april 2012 — DR og TV2 Danmark A/S mod NCB — Nordisk Copyright Bureau (anmodning om præjudiciel afgørelse fra Østre Landsret — Danmark) (Tilnærmelse af lovgivningerne — ophavsret og beslægtede rettigheder — direktiv 2001/29/EF — artikel 5, stk. 2, litra d) — retten til overføring af værker til almenheden — undtagelse fra retten til reproduktion — efemere optagelser af værker foretaget af radio- og fjernsynsforetagender ved hjælp af egne midler og til egne udsendelser — optagelser foretaget ved hjælp af tredjemands midler — radio- og fjernsynsforetagendets forpligtelse til at erstatte enhver skade, der forvoldes af tredjemands handlinger og undladelser)

16.6.2012   
            
            
               DA
            
            
               Den Europæiske Unions Tidende
            
            
               C 174/8
            
         Domstolens dom (Tredje Afdeling) af 26. april 2012 — DR og TV2 Danmark A/S mod NCB — Nordisk Copyright Bureau (anmodning om præjudiciel afgørelse fra Østre Landsret — Danmark)
   (Sag C-510/10) (1)
   
   (Tilnærmelse af lovgivningerne - ophavsret og beslægtede rettigheder - direktiv 2001/29/EF - artikel 5, stk. 2, litra d) - retten til overføring af værker til almenheden - undtagelse fra retten til reproduktion - efemere optagelser af værker foretaget af radio- og fjernsynsforetagender ved hjælp af egne midler og til egne udsendelser - optagelser foretaget ved hjælp af tredjemands midler - radio- og fjernsynsforetagendets forpligtelse til at erstatte enhver skade, der forvoldes af tredjemands handlinger og undladelser)
   2012/C 174/10
   Processprog: dansk
   
      Den forelæggende ret
   
   Østre Landsret
   
      Parter i hovedsagen
   
   
      Sagsøgere: DR og TV2 Danmark A/S
   
      Sagsøgt: NCB — Nordisk Copyright Bureau
   
      Sagens genstand
   
   Anmodning om præjudiciel afgørelse — Østre Landsret — fortolkning af artikel 5, stk. 2, litra d), i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet (EFT L 167, s. 10) — betingelser for at være omfattet af en undtagelse til retten til reproduktion — efemere optagelser af værker foretaget af radio- og fjernsynsforetagender ved hjælp af egne midler og til egne udsendelser — radio- og fjernsynsforetagende, der har givet eksterne og uafhængige fjernsynsproduktionsselskaber i opdrag at foretage optagelser med det formål at udsende dem inden for rammerne af dets egne udsendelser
   
      Konklusion
   
   
               1)
            
            
               Udtrykket »ved hjælp af egne midler« i artikel 5, stk. 2, litra d), i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet skal undergives en selvstændig og ensartet fortolkning inden for EU-rettens rammer.
            
         
               2)
            
            
               Artikel 5, stk. 2, litra d), i direktiv 2001/29, set i lyset af 41. betragtning hertil, skal fortolkes således, at et radio- og fjernsynsforetagendes egne midler omfatter midler tilhørende enhver tredjemand, der handler på radio- og fjernsynsforetagendets vegne eller under dette foretagendes ansvar.
            
         
               3)
            
            
               For at afgøre, om en optagelse, der er foretaget af et radio- og fjernsynsforetagende til egne udsendelser ved hjælp af midler tilhørende tredjemand, er omfattet af undtagelsen om efemere optagelser i artikel 5, stk. 2, litra d), i direktiv 2001/29, tilkommer det den forelæggende ret at vurdere, om denne person under de i hovedsagen foreliggende omstændigheder kan anses for konkret at handle »på vegne« af radio- og fjernsynsforetagendet eller i det mindste »under dette foretagendes ansvar«. Med hensyn til sidstnævnte er det afgørende, at radio- og fjernsynsforetagendet over for tredjemand, herunder ophavsmænd, hvis rettigheder kan krænkes af en ulovlig optagelse af deres værk, er forpligtet til at erstatte enhver skade, der forvoldes af de handlinger eller undladelser, som foretages af tredjemand — herunder et eksternt og retligt uafhængigt tv-produktionsselskab, der er knyttet til den pågældende optagelse — som om disse handlinger og undladelser var radio- og fjernsynsforetagendets egne.
            
         
      (1)  EUT C 346 af 18.12.2010.